Source: https://kultminor.sk/sk/novinky/532-vyzva-na-registraciu-pre-romsku-narodnostnu-mensinu
Timestamp: 2019-07-15 18:49:06+00:00
Document Index: 13646342

Matched Legal Cases: ['§ 7', '§ 1', '§ 7', '§ 1', '§ 7', '§ 7']

Výzva na registráciu pre rómsku národnostnú menšinu
VR/2/2019
Výzva na registráciu pre uskutočnenie volebného zhromaždenia organizácií rómskej národnostnej menšiny za účelom voľby členov odborných rád kultúry rómskej národnostnej menšiny
Fondu na podporu kultúry národnostných menšín (ďalej ako „Fond“) podľa ust. § 7 ods. (8) zákona č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov (ďalej len „Zákon o Fonde“) vyhlasuje
na registráciu organizácií rómskej národnostnej menšiny preukázateľne pôsobiacich najmenej tri roky v oblastiach uvedených v ust. § 1 ods. (1) písm. a) a b) Zákona o Fonde, a to za účelom voľby členov odbornej rady kultúry rómskej národnostnej menšiny.
Presné podmienky registrácie upravuje ust. § 7 ods. (8) Zákona o Fonde, podľa ktorého sa za organizáciu príslušnej národnostnej menšiny považuje právnická osoba so sídlom na území Slovenskej republiky, ktorá preukázateľne pôsobí v oblastiach podľa ust. § 1 ods. (1) písm. a) a b) najmenej tri roky, a ktorá sa prihlási na výzvu riaditeľa a následne v prihláške uvedie:
v ktorej z prioritných oblastí uvedených v ust. § 7 ods. (9) Zákona o Fonde vykonáva svoju činnosť;
ku ktorej národnostnej menšine patrí; a
Každá organizácia národnostnej menšiny je povinná pri registrácii predložiť dokumentáciu preukazujúcu pôsobenie v konkrétnej prioritnej kultúrnej oblasti, zároveň Fond vyzýva registrujúce sa organizácie národnostných menšín aby dodržiavali pravidlá registrácie, v zmysle ktorých je organizácia spĺňajúca predpoklady k registrácii oprávnená zaregistrovať sa len v jednej prioritnej kultúrnej oblasti podľa ust. § 7 ods. (8) a (9) Zákona o Fonde a súčasne dbať na oprávnenie organizácie národnostnej menšiny registrovať sa pre uskutočnenie volebného zhromaždenia organizácií za účelom voľby členov odborných rád kultúry len pre jednu národnostnú menšinu.
Registrácia sa vykonáva prostredníctvom elektronického registračného systému Fondu prístupného na jeho webovom sídle na https://podpora.kultminor.sk/pool/create a následného doručenia registračnej listiny (formulára) v listinnej podobe na adresu Fondu. Formulár pre registračnú listinu si príslušná organizácia národnostnej menšiny po úplnom a platnom vyplnení v elektronickom registračnom systéme stiahne vo formáte pdf. a následne tento vytlačený a štatutárnym zástupcom vlastnoručne podpísaný formulár pre registračnú listinu spolu s dokumentmi preukazujúcimi pôsobenie organizácie v danej kultúrnej oblasti doručí do dňa 20. 05. 2019 na adresu: Fond na podporu kultúry národnostných menšín, Cukrová 14, 811 08 Bratislava. Lehota na doručenie registračnej listiny zostáva zachovaná, ak sa posledný deň lehoty odovzdá zásielka na poštovú prepravu. Prednú stranu obálky obsahujúcej registračnú listinu, označí organizácia národnostnej menšiny názvom „Registrácia“.
Na registračné listiny, ktoré budú neúplné alebo doručené na uvedenú adresu po termíne stanovenom v tejto výzve alebo doručené na inú než vyššie uvedenú adresu sídla Fondu, nebude Fond prihliadať.
Fond si týmto dovoľuje organizácie národnostných menšín upozorniť, že relevantným dôvodom pre nezaregistrovanie organizácie je absencia pôsobenia organizácie v konkrétnej prioritnej oblasti ako i nedoloženie dokumentácie nevyhnutnej k preukázaniu stanovenej dĺžky pôsobenia organizácie v danej kultúrnej oblasti.
Za doklad preukazujúci pôsobenie organizácie národnostnej menšiny v konkrétnej prioritnej oblasti sa považuje:
a) výpis z Obchodného registra, ak sa jedná o právnickú osobu, ktorá sa zapisuje do Obchodného registra, v tomto prípade si Fond v zmysle zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) vyžiada predmetný výpis, príslušná právnická osoba preto Fondu tento výpis nie je za účelom registrácie povinná predložiť;
b) stanovy registrované príslušným registračným orgánom ak je organizácia združením zriadeným podľa zákona č. 83/1990 Zb. o združovaní občanov v znení neskorších predpisov;
c) štatút registrovaný príslušným registračným orgánom, ak je organizácia neinvestičným fondom zriadeným podľa zákona č. 147/2007 Z. z. o neinvestičných fondoch v znení neskorších predpisov;
d) štatút registrovaný príslušným registračným orgánom, ak sa jedná o neziskovú organizáciu zriadenú podľa zákona č. 213/1997 Z. z. o neziskových organizáciách poskytujúcich všeobecne prospešné služby;
e) nadačná listina registrovaná príslušným registračným orgánom, ak je organizácia nadáciou zriadenou podľa zákona č. 34/2002 Z. z. o nadáciách v znení neskorších predpisov;
f) zriaďovacia listina vydaná zriaďovateľom, ak sa jedná o rozpočtovú alebo príspevkovú organizáciu;
g) číslo a názov príslušného právneho predpisu, ak sa jedná o právnickú osobu zriadenú zákonom;
h) výpis z registra záujmových združení právnických osôb podľa zákona č. 40/1964 Z. z. Občiansky zákonník v znení neskorších predpisov;
i) výpis z registra vedeného vecne a miestne príslušným orgánom verejnej správy nie starší ako tri mesiace (v prípade registrovanej cirkvi alebo náboženskej spoločnosti sa potvrdenie o právnej subjektivite vydané Ministerstvom kultúry SR nepredkladá, v prípade právnickej osoby, ktorá odvodzuje svoju právnu subjektivitu od cirkvi/náboženskej spoločnosti sa vyžaduje predloženie potvrdenia o právnej subjektivite vydané príslušnou registrovanou cirkvou alebo náboženskou spoločnosťou).
Fond po doručení príslušnej dokumentácie nevyhnutnej k preukázaniu stanovenej dĺžky pôsobenia organizácie v danej kultúrnej oblasti, môže po preskúmaní dokumentácie, ak z nej jednoznačne vyplýva, že organizácia pôsobí v inej, než prioritnej oblasti do ktorej sa prihlásila, takto zaregistrovanú organizáciu preradiť a zaregistrovať do prislúchajúcej prioritnej oblasti, o čom následne dotknutú organizáciu národnostnej menšiny bezodkladne písomnou formou upovedomí.
Postup a organizáciu zvolania zhromaždenia organizácií príslušnej národnostnej menšiny, postupy pri organizácii volieb kandidátov na členov odbornej rady a podrobnosti o predkladaní návrhov organizácií na voľbu a menovanie kandidátov za členov odbornej rady podrobnejšie upravuje vyhláška Ministerstva kultúry Slovenskej republiky č. 163/2017 Z. z., ktorou sa vykonávajú niektoré ustanovenia zákona č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov.
V Bratislave 26. 04. 2019
Mgr. Norbert Molnár
Fond na podporu
kultúry národnostných menších
https://podpora.kultminor.sk/pool/create